Source: http://luhanka.fi/poytakirjat.php?poytakirja_id=542
Timestamp: 2018-12-16 08:04:28+00:00
Document Index: 3481724

Matched Legal Cases: ['§ 46', '§ 47', '§ 48', '§ 49', '§ 50', '§ 51']

SIVISTYSLAUTAKUNNAN KOKOUS 2.10.2018
46 VIRANHALTIJAPÄÄTÖKSET
47 TALOUSARVIOEHDOTUS TOIMINTAVUODELLE 2019
48 LUHANGAN KOULUN ULKOVARASTORAKENNUS
49 OPETUSTOIMELLE SAAPUNUT POSTI
50 MUIDEN LAUTAKUNTIEN, KUNNANHALLITUKSEN JA VALTUUSTON PÄÄTÖSTEN TIEDOKSIANTAMINEN SIVISTYSTOIMENLAUTAKUNNALLE
51 MUUT ASIAT
§ 46	VIRANHALTIJAPÄÄTÖKSET
Kokouksessa ovat nähtävillä johtajaopettaja Leila Qvist-Petterssonin tekemät viranhaltijapäätökset toimintavuonna 2018. Liitteenä viranhaltijapäätöslista.
Kokouksessa esiteltiin pykälä 54-58.
§ 47	TALOUSARVIOEHDOTUS TOIMINTAVUODELLE 2019
Johtajaopettaja on laatinut sivistystoimen hallintokunnan talousarvioehdotuksen toimintavuodelle 2019. Laadinnassa on käytetty viitteenä sivistystoimen toteumaa 1-7/2018. Toteuma ja talousarvioehdotus 2019 ovat tämän kokouskutsun liitteenä.
Sivistyslautakunta hyväksyy sivistystoimen talousarvioehdotuksen toimintakaudelle 2019.
§ 48	LUHANGAN KOULUN ULKOVARASTO
Luhangan koulun pihalla on ulkovarastorakennus, joka on suurimmaksi osaksi kylmävarastotilaa ja osittain lämmintä tilaa. Huhtikuussa 2018 sivistyslautakunta teki Luhangan koulun ympäristössä katselmuksen, joka sisälsi myös varastorakennuksen.
Varastorakennuksen lämmin osa toimii urheiluseura Tammen varastona. Tässä osassa on myös vesiliitännät, joita käytetään kaukalon jäädytyksessä. Kylmässä osassa on koulun ulkoliikuntavarasto, liikuntasalin esiintymislavan osat, kiinteistönhoitoon liittyvää tavaraa ja lisäksi paljon hyödytöntä tavaraa.
Liikuntapuisto Tammijärvelle -projektissa ja Luhangan koulun ympäristön kehittämistyössä on olennaista, että varastorakennuksen käyttötarve ja tulevaisuus määritellään.
Luhangan koulu tarvitsee tulevaisuudessakin jonkin tilan liikuntasalin esiintymislavan osille, ulkoliikuntavälineille ja kiinteistöhoidon välineille.
Sivistyslautakunta keskustelee aiheesta ja kirjaa oman kantansa varastorakennuksen käyttötarpeesta tulevaisuudessa.
Sivistyslautakunta keskusteli varastorakennuksen käyttötarpeesta.
Koska Luhangan koulun tarvikkeita säilytetään varastorakennuksessa, sivistyslautakunta näkisi tarpeelliseksi varastorakennuksen
olemassaolon. Rakennus tarvitsee kunnostusta mm. ikkunoiden korjaukseen tai uusimiseen, ulkoportaiden kunnostukseen ja ovipumpun laittamiseen ulko-oveen. Luistelijoita varten tulisi olla kumimattoja ja penkkejä ulkorakennuksen sisätiloissa. Marttalan katon kunto tulisi tarkistaa ja mahdollisesti harjata ensi keväällä. Lautakunta toivoo, että selvitettäisiin voisiko osaa varastorakennuksesta käyttää työkoneiden läpiajettavana varastotilana, mikäli tekninen toimi sitä tarvitsee. Lisäksi varastorakennus tulisi siivota kunnolla.
Johtajaopettaja esitti, että kylmillään oleva luistelukoppi tulisi järjestää koululaisten leikkimökiksi ja siirtää lähemmäs Luhangan koulua.
Sivistyslautakunta esittää esityksensä kunnanhallituksen käsiteltäväksi.
§ 49	OPETUSTOIMELLE SAAPUNUT POSTI
Kokouksessa esitellään opetustoimelle saapunut posti.
Opetus- ja kulttuuriministeriö: Kirje OKM/15/691/2018: Ajankohtaista liikuntatoimen kentässä
Lautakunta merkitsi tiedoksi saapuneen postin.
§ 50	MUIDEN LAUTAKUNTIEN, KUNNANHALLITUKSEN JA VALTUUSTON PÄÄTÖSTEN TIEDOKSIANTAMINEN SIVISTYSLAUTAKUNNALLE
Ei tiedoksi saatettavia päätöksiä.
§ 51	MUUT ASIAT
1. Missä mennään Liikuntapuisto Tammijärvelle-projektissa?
Johtajaopettaja Leila Qvist-Pettersson piti liikuntapuistoprojektiin liittyvän aloituspalaverin Luhangan koululla syksyllä 2018. Paikalle oli kutsuttu Luhangan urheiluseurojen edustajia, paikallisen MLL:n edustajia, kunnan rakennustarkastaja ja Luhangan koulun vanhempainyhdistyksen edustaja. Paikalla oli vain johtajaopettaja Leilan Qvist-Pettersson lisäksi kunnan rakennustarkastaja ja vanhempainyhdistyksen edustaja. Kokouksessa päätettiin, että toteutetaan frisbeegolfrataprojekti Tammijärven koulun ympäristöön ja tiedustellaan löytyisikö jostain leikkimökkiä lahjoituksena koulun pihamaalle. Keväällä 2019 pidetään seuraava kokous. Projekti etenee askel askeleelta.
2. Seuraavan kokouksen ajankohta
Seuraava sivistyslautakunnan kokous pidetään tiistaina 20.11.2018 klo 17.30 kylätalolla. Kahvit klo 17.00.
3. Seuraavien kokouksien esityslistat
Päätettiin, että jatkossa tullaan esityslistassa tuomaan omina pykälinään kokouksen laillisuus ja päätösvaltaisuus, pöytäkirjan tarkastajien valinta ja esityslistan hyväksyminen.
Pykälät: 46, 47, 48, 49, 50, 51
Oikeudenkäyntimaksu hallinto-oikeudessa 250 euroa.